**С А О П Ш Т Е Њ Е**

Београд, 9.фебруар 2024.године

**ПОДРШКА ИНОВАТИВНИМ МЕРАМА АПЗ**

**Расписани јавни позиви за подршку дугорочно незапосленим лицима у оквиру пројекта** „**Имплементација иновативних мера активног запошљавања и приступа за повећање интеграције дугорочно незапослених, младих, жена, особа са инвалидитетом и теже запошљивих група на тржишту рада“ – ИПА 2020**

**у 2024. години**

Национална служба за запошљавање објавила је данас јавне позиве за реализацију пакета мера намењених **дугорочно незапосленим лицима** у оквиру пројекта „Имплементација иновативних мера активног запошљавања и приступа за повећање интеграције дугорочно незапослених, младих, жена, особа са инвалидитетом и теже запошљивих група на тржишту рада “ -ИПА 2020,који се спроводе у 4 филијале – **Панчево, Пожаревац, Јагодина и Прокупље.**

Пројекат је финансиран од стране Европске уније као вид подршке мерама активне политике запошљавања.

Пакет мера за дугорочно незапослене ће се спроводити кроз следеће јавне позиве:

1. **Јавни позив за реализацију мере обука на радном месту за дугорочно незапослена лица уз субвенцију за запошљавање**
2. **Jавни позив за субвенцију зараде за дугорочно незапослене особе са инвалидитетом без радног искуства**
3. **Јавни позив за доделу субвенције за самозапошљавање дугорочно незапослених лица**
4. **Јавни позив послодавцима за субвенцију зараде за запошљавање дугорочно незапослених лица**

Јавни позиви и неопходна документација налазе се на сајту Националне службе за запошљавање, у делу *Конкурси*  <https://www.nsz.gov.rs/sadrzaji/nzs-konkursi/10>

Јавни позив за доделу субвенције за самозапошљавање дугорочно незапослених лица је отворен до 11. марта 2024. године, а остали јавни позиви до 31. децембра 2024. године.